**Z A P I S N I K**

**o radu 7. sjednice Općinskog vijeća općine Donji Andrijevci**

**održane dana 22.12.2025. godine**

Sjednica Općinskog vijeća općine Donji Andrijevci održana je u zgradi općine u Donjim Andrijevcima, Trg kralja Tomislava 5, dana 22. prosinca 2025. godine u 18,00 sati

Nazočni vijećnici: Marin Degmečić, Tomica Utvić, Krunoslav Paun, Stanka Blatančić, Predrag Zarić, David Miler, Bernarda Zrnanović, Marina Ivanković, Lidija Tomašević, Bernardica Nosić, Goran Mažar i Andrea Petrak

Sjednici nije nazočan: Josip Matošić, koja je opravdano odsutna

Ostali nazočni: Vedran Gavran općinski načelnik, Antonija Aračić Radman, pročelnica, Milan Šulter, Ivana Pranjić i Dalibor Čale

Zapisnik na sjednici vodila je Katica Miletić

Marin Degmečić, predsjednik Općinskog vijeća općine Donji Andrijevci: Otvaram 7. sjednicu Općinskog vijeća Općine Donji Andrijevci. Utvrđujem da od 13 članova Općinskog vijeća općine Donji Andrijevci sjednici prisustvuje 11 vijećnika, što je dovoljan broj za pravovaljan rad.

Materijali za sjednicu Općinskog vijeća prije održavanja sjednice javno su dostupni na službenoj internet stranici Općine Donji Andrijevci [www.donjiandrijevci.hr](http://www.donjiandrijevci.hr) a svakom vijećniku se dostavlja elektroničkim putem na e-mail adresu svakog vijećnika.

Za sjednicu je predložen sljedeći:

**D N E V N I R E D**

Usvajanje zapisnika sa 6. sjednice

Općinskog vijeća

1. Aktualni sat
2. Prijedlog Zaključka o prihvaćanju Izvješća Mandatnog povjerenstva o utvrđivanju prestanka mandata po sili zakona te početku obnašanja dužnosti zamjenika vijećnice Općinskog vijeća općine Donji Andrijevci
3. Prijedlog Proračuna Općine Donji Andrijevci za 2026. godinu s projekcijama za 2027. i 2028. godinu

a. Prijedlog Programa građenja komunalne infrastrukture u 2026. godini

b. Prijedlog Programa održavanja komunalne infrastrukture u 2026. godini

c. Prijedlog Programa javnih potreba i potrebnih sredstava u području obrazovanja, kulturnih,

sportskih i društvenih djelatnosti na području Općine Donji Andrijevci za 2026. godinu

d. Prijedlog Programa javnih potreba i potrebnih sredstava u području zdravstvene i

veterinarske zaštite i zaštite okoliša na području Općine Donji Andrijevci za 2026. godinu

e. Prijedlog Programa socijalne skrbi Općine Donji Andrijevci za 2026. godinu

f. Prijedlog Programa korištenja sredstava od raspolaganja poljoprivrednim zemljištem u

vlasništvu Republike Hrvatske i sredstava od promjene namjene poljoprivrednog zemljišta

na području Općine Donji Andrijevci za 2026. godinu

g. Prijedlog Programa utroška sredstava naknade za zadržavanje nezakonito izgrađenih zgrada

u prostoru za 2026.godinu

h. Prijedlog Programa utroška sredstava šumskog doprinosa za 2026. godinu

i. Prijedlog Odluke o izvršenju Proračuna Općine Donji Andrijevci za 2026. godinu

4. Prijedlog 3. izmjena i dopuna Proračuna Općine Donji Andrijevci za 2025. godinu

a. Prijedlog 2. izmjena i dopuna Programa građenja komunalne infrastrukture u 2025. godini

b. Prijedlog 2. izmjena i dopuna Programa održavanja komunalne infrastrukture u 2025. godini

c. Prijedlog 2. izmjena i dopuna Programa javnih potreba i potrebnih sredstava u području

obrazovanja, kulturnih, sportskih i društvenih djelatnosti na području Općine Donji

Andrijevci za 2025. godinu

d. Prijedlog 1. izmjena i dopuna Programa javnih potreba i potrebnih sredstava u području

zdravstvene i veterinarske zaštite i zaštite okoliša na području Općine Donji Andrijevci za

2025. godinu

e. Prijedlog 2. izmjena i dopuna Programa socijalne skrbi Općine Donji Andrijevci za 2025.

godinu

f. Prijedlog 2. Izmjena i dopuna Programa utroška sredstava šumskog doprinosa za 2025.

godinu

g. Prijedlog izmjeni i dopunama Odluke o izvršenju proračuna općine Donji Andrijevci za 2025.

godinu

5.Razno

Predsjednik Općinskog vijeća: S pozivom za sjednicu primili smo i prijedlog dnevnog reda, da li ima prijedloga za dopunu ili izmjenu dnevnog reda?

Kako prijedloga za dopunu i izmjenu dnevnog reda nije bilo, dajem na glasovanje usvajanje prijedlog dnevnog reda za 7. sjednicu Općinskog vijeća.

Po provedenom glasovanju utvrđujem da smo jednoglasno sa 11 glasova „ZA“ usvojili dnevni reda za današnju sjednicu Općinskog vijeća.

**Usvajanje zapisnika sa 6. sjednice**

**Općinskog vijeća općine Donji Andrijevci**

Predsjednik Općinskog vijeća: Uz poziv za sjednicu primili smo i Zapisnik o radu 6. sjednice Općinskog vijeća. Ima li primjedbi na navedeni Zapisnik?

Ukoliko nema dajem na usvajanje Zapisnik o radu 6. sjednice Općinskog vijeća.

Utvrđujem da je Općinsko vijeće jednoglasno sa 11 glasova „ZA“, usvojilo Zapisnik o radu 6. sjednice Općinskog vijeća.

Predsjednik Općinskog vijeća: Drugu točku dnevnog reda ćemo pretvoriti u prvu i zamoliti predsjednika Mandatnog povjerenstva s obzirom da imamo izmjenu u vijećničkim mandatima da podnese Izvješće mandatnog povjerenstva.

**Točka 1.**

**Prijedlog Zaključka o prihvaćanju Izvješća Mandatnog povjerenstva o utvrđivanju prestanka mandata po sili zakona te početku obnašanja dužnosti zamjenika vijećnice Općinskog vijeća općine Donji Andrijevci**

Krunoslav Paun, predsjednik Mandatnog povjerenstva, podnio je Izvješće Mandatnog povjerenstva koje u cijelosti glasi:

Sukladno članku 40. Poslovnika Općinskog vijeća Općine Donji Andrijevci (Službeni vjesnik Brodsko - posavske županije, br. 13/21 i 5/24) Mandatno povjerenstvo podnosi

**I Z V J E Š Ć E**

**I.**

Na lokalnim izborima održanim 18. svibnja 2025. godine za članove Općinskog vijeća Općine Donji Andrijevci sudjelovale su 2 političke stranke sa samostalnom kandidacijskom listom i to:

* HRVATSKA DEMOKRATSKA ZAJEDNICA - HDZ
* DOMOVINSKI POKRET - DP

Mjesta u Općinskom vijeću Općine Donji Andrijevci ostvarile su sljedeće kandidacijske liste:

* HRVATSKA DEMOKRATSKA ZAJEDNICA ............................................. 11 mjesta
* DOMOVINSKI POKRET ……………………………………………………..2 mjesta

Za članove Općinskog vijeća Općine Donji Andrijevci izabrani su:

1. MARIN DEGMEČIĆ (HDZ)
2. JOSIP MATOŠIĆ(HDZ)
3. TOMICA UTVIĆ (HDZ)
4. KRUNOSLAV PAUN (HDZ)
5. STANKA BLATANČIĆ (HDZ)
6. DAVID MILER (HDZ)
7. BERNARDA ZRNANOVIĆ (HDZ)
8. PREDRAG ZARIĆ (HDZ)
9. HELENA VUČKOVIĆ (HDZ)
10. MARINA IVANKOVIĆ (HDZ)
11. LIDIJA TOMAŠEVIĆ (HDZ)
12. BERNARDICA NOSIĆ (DP)
13. GORAN MAŽAR (DP)

**II.**

Utvrđuje se da je vijećnici Općinskog vijeća Općine Donji Andrijevci izabranoj na lokalnim izborima održanim 18. svibnja 2025. godine Heleni Vučković (HDZ), dana 30.10.2025. godine prestao mandat po sili zakona s obzirom da je odjavila prebivalište s područja općine Donji Andrijevci.

Sukladno članku 80. stavak 1. točka 4. Zakona o lokalnim izborima (''Narodne novine'' br. 144/12, 121/16, 98/19, 42/20, 144/20, 37/21) članu predstavničkog tijela mandat prestaje danom odjave prebivališta s područja jedinice lokalne samouprave. Dan odjave prebivališta Helene Vučković utvrđen je Uvjerenjem o prebivalištu Ministarstva unutarnjih poslova, broj zapisa 2025-0000-81658 od dana 10.12.2025. godine.

**III.**

Utvrđuje se da je dana 10.12.2025. godine zaprimljen dopis stranke Hrvatske demokratske zajednice (HDZ) kojim je sukladno članku 81. stavku 3. Zakona o lokalnim izborima (''Narodne novine'' br. 144/12, 121/16, 98/19, 42/20, 144/20, 37/21) za zamjenicu vijećnice određena neizabrana kandidatkinja s liste, odnosno Andrea Petrak (HDZ).

**IV.**

Nova vijećnica položila je prisegu.

Predsjednik Općinskog vijeća: Utvrđujem da Općinsko vijeće zaključkom prima na znanje Izvješće Mandatnog povjerenstva i potvrđuje manda novoj vijećnici s liste Hrvatske demokratske zajednice Općinskog vijeća, a zaključak u cijelosti glasi:

*Na temelju članka 29. Statuta Općine Donji Andrijevci («Službeni vjesnik Brodsko-posavske županije» br. 8/21. i 17/22.) i članka 40. Poslovnika Općinskog vijeća Općine Donji Andrijevci («Službeni vjesnik Brodsko – posavske županije» br. 13/21. i 5/24.), članovi Općinskog vijeća općine Donji Andrijevci na 7. sjednici Općinskog vijeća od 22.12.2025. godine, na prijedlog Mandatnog povjerenstva donose*

***Z A K L J U Č A K***

***o prihvaćanju Izvješća Mandatnog povjerenstva o utvrđivanju prestanka mandata po sili zakona te početku obnašanja dužnosti zamjenika vijećnice***

***Općinskog vijeća Općine Donji Andrijevci***

***I***

*Prihvaća se Izvješće Mandatnog povjerenstva o utvrđivanju prestanka mandata po sili zakona te početku obnašanja dužnosti zamjenika vijećnice Općinskog vijeća Općine Donji Andrijevci.*

***II***

*Slijedom utvrđenja potvrđuju se mandat novoj vijećnici s liste Hrvatske demokratske zajednice Općinskog vijeća Općine Donji Andrijevci.*

***III***

*Utvrđuje se da su ispunjeni svi zakonski uvjeti za početak pravovaljanog rada novog vijećnika iz točke I. ovog Zaključka.*

***IV***

*Ovaj Zaključak stupa na snagu danom donošenja, a objavit će se u „Službenom vjesniku Brodsko-posavske županije“.*

**Točka 2.**

**Aktualni sat**

Predsjednik Općinskog vijeća: Rokovi završetka izgradnje biciklističkih staza i nogostupa i kada se očekuje javni poziv za upis djece u dječji vrtić i zašto se čeka toliko dugo?

Vedran Gavran, općinski načelnik: Što se tiče vrtića usvojen je pravilnik koji stupa na snagu osmog dana od dana objave na oglasnoj ploči vrtića kao i sve prethodne suglasnosti osnivača. Dana 29.12.2025. godine raspisat ćemo javni poziv za upis djece koji će trajati 15 dana, poslije toga ide rok žalbe i realno je za očekivati da bi vrtić krenuo sa radom 2.2.2026. godine.

Što se tiče biciklističkih staza izvođač je na osnovu trenutne situacije sto imamo sa vodovodom podnio zahtjev za produženje roka do 27.3.2026. godine što je nadzor i odobrio.

Sjednici je pristupio vijećnik Tomica Utvić.

**Točka 3.**

**Prijedlog Proračuna Općine Donji Andrijevci za 2026. godinu s projekcijama za 2027. i 2028. godinu i sa svim pripadajućim prijedlozima programa od a) do i) koji su sastavni dio proračuna i koji će se provoditi kroz proračun i to:**

a. Prijedlog Programa građenja komunalne infrastrukture u 2026. godini

b. Prijedlog Programa održavanja komunalne infrastrukture u 2026. godini

c. Prijedlog Programa javnih potreba i potrebnih sredstava u području obrazovanja, kulturnih, sportskih i društvenih djelatnosti na području Općine Donji Andrijevci za 2026. godinu

d. Prijedlog Programa javnih potreba i potrebnih sredstava u području zdravstvene i veterinarske zaštite i zaštite okoliša na području Općine Donji Andrijevci za 2026. godinu

e. Prijedlog Programa socijalne skrbi Općine Donji Andrijevci za 2026. godinu

f. Prijedlog Programa korištenja sredstava od raspolaganja poljoprivrednim zemljištem u vlasništvu Republike Hrvatske i sredstava od promjene namjene poljoprivrednog zemljišta na području Općine Donji Andrijevci za 2026. godinu

g. Prijedlog Programa utroška sredstava naknade za zadržavanje nezakonito izgrađenih zgrada u prostoru za 2026. godinu

h. Prijedlog Programa utroška sredstava šumskog doprinosa za 2026. godinu

i. Prijedlog Odluke o izvršenju Proračuna Općine Donji Andrijevci za 2026. godinu

Predsjednik Općinskog vijeća otvara raspravu.

Bernarda Zrnanović: Imam par pitanja pošto iz programa nisam uspjela zaključiti neke stavke zašto su namijenjene. Kod naziva redovne aktivnosti, pozicija 100105 manifestacije u općini, koje su to manifestacije predviđena a nisu Advent, Uskrs i Dan općine pošto oni imaju posebnu poziciju?

Antonija Aračić Radman: To su druge manifestacije kao što su Bablje ljeto, Rock koncert, zatim ako se radi promidžba projekata, zabave koje provode udruge kao što ima Nogometni klub Omladinac za Oluju, fišijada i slično.

Bernarda Zrnanović: Izgradnja građevina javne namjene, pozicija 1015, 1.000,00 eura za koji je to građevinski objekt predviđeno?

Antonija Aračić Radman: Građevine javne namjene, to su plinovod, vodovod i kanalizacija tu je troška projekata Brod 2, i Brod 3 naš vlastiti udjel koji moramo imati.

Bernarda Zrnanović: Pozicija 1017, 629.000,00 eura pretpostavljam da je dio toga za dom u Starom Topolju.

Antonija Aračić Radman: Za Crkveni dom u Donjim Andrijevcima predviđena je projektna dokumentacija, poslovni i građevinski objekt odnosno spremište, parkiralište kod pošte i ambulante, parkiralište kod vrtića, parkiralište u centru, predviđen je projekt interreg Hrvatska-Srbija, malonogometno igralište u Starom Topolju, teniski teren s umjetnom travom u Donjim Andrijevcima projekt koji je prijavljen, dodatno ulaganje u dom Sredanci, dodatno ulaganje u dom Staro Topolje tu je predviđeno pola od iznosa koji smo dobili odnosno 200.300, 00 eura zato što je to projekt koji će se provoditi u 2026. i 2027. godini pa smo ga podijelili na pola.

Bernarda Zrnanović: Administrativno, tehničko i stručno osoblje dječjeg vrtića predviđeno je 492.000,00 eura.

Antonija Aračić Radman: Što se tiče dječjeg vrtića po novome vrtić nema svoj račun nego je on dio našeg računa i isto tako proračuna i svi troškovi će biti vidljivi posebno na ovim stavkama za vrtić. Ovaj iznos administrativno odnosi se na plaće, ostale rashode za zaposlene, zdravstveno osiguranje, službeno putovanje, naknade za prijevoz, stručno usavršavanje. Zatim materijalni i ostali rashodi to su najčešće sirovine, materijali i ostalo, materijali i ostali rashodi tu je energije, telefon, radna i zaštitna odjeća, komunalne usluge. Rashodi za zaposlene tu nije samo naš dio tu je kompletan iznos a drugi osnivači će nama uplaćivati, uz to planirano je i iz Ministarstva za funkcionalno spajanje određeni iznos, to sada tu nije uračunato zašto što ne možemo računati jer funkcionalno spajanje ne možemo ni prijaviti dok nam vrtić ne krene raditi i priuštivost vrtića također ne možemo planirati jer ne znamo o kojem broju djece se radi to ćemo moći kad upišemo djecu. Mi smo osnivač, sjedište je kod nas i sve je u našem proračunu.

Goran Mažar: U rashodovnom dijelu proračuna ne vidim nigdje razvojni dio općine Donji Andrijevci. Podsjetit ću 70. i 80. godina mi i Pleternica smo bili tu negdje po razvijenosti i po broju stanovnika. Izgleda da mi nismo imali sreće u izboru naših općinskih načelnik jer vidim ovdje nekakav skroman doprinos za iduću godinu što se tiče poduzetništva, da ne govorim o nekakvim javnim pijacama koje bi trebale negdje biti a ne ovakvo ruglo kao što su ove palete preko puta. Poduzetnička zona tko zna koliko godina je samo negdje virtualno, ne znam koliko se razmišlja o tome i kakav je status ovoga gdje pasu konji i krave, pa me zanima kada će općina Donji Andrijevci imati tu neku poduzetničku viziju u prosperitetu privlačenja poduzetnika pa i radne snage za Donje Andrijevce.

Predsjednik Općinskog vijeća: Prvo ću reći da niste postavili konkretno pitanje, ovo je pitanje upućeno više Vladi Republike Hrvatske. Općina je institucija koja treba stvarati uvjete za razvoj poduzetništva a ne izvlačiti novce iz općinskog proračuna i davati poduzetnicima. Općina je u zadnje vrijeme sigurno a vjerujem i prije koliko je bilo mogućnosti izlazila u susret i pomagala svojim poduzetnicima, a pomaže i sad. Konkretan doprinos poduzetnicima nije samo sufinanciranje njihovih aktivnosti ili djelatnosti nego i izgradnja komunalne infrastrukture. Ako ste detaljnije čitali proračun vidjeli ste da je u tom smislu sigurno predviđeno preko 2.000.000,00 eura što iz općinskog proračuna vlastitih sredstava, što iz europskih sredstava, što iz sredstava države. Ne vjerujem da ta vaša teza o nebrizi općinske uprave o andrijevačkim poduzetnicima stoji, osim toga i u općinskom vijeću ima privatnih poduzetnika koji vjerujem ne dijele vaše mišljenje. Ako imate konkretno pitanje u smislu mogućnosti općine konkretno kako da nekome na neki način pomognemo, pitajte.

Goran Mažar: Koliko Andrijevci imaju OPG-ova?

Predsjednik Općinskog vijeća: Općina nije zadužena da ide od kuće do kuće i nekoga motivira da otvori OPG-e. Ako netko ima poduzetničku ideju, poljoprivrednu ideju, bilo kakvu ideju s kojom će se baviti njegova je opcija da li će taj OPG otvoriti, a općina je tu da ga na neki način podrži i općina to sigurno svojim djelatnostima i radi.

Krunoslav Paun: Pitanje vezano uz prijedlog od prije nekoliko sjednica za staze što sam napomenuo za ova četiri ostatka u glavnoj ulici, četiri dijela koja neće biti obuhvaćena u ovoj fazi. Moj prijedlog je bio da se uvrsti u proračun jedan dio od ta četiri, da li je to uvršteno u proračun, ako je na kojem kontu?

Antonija Aračić Radman: Za sada je stavljena samo Posavska ulica jer planiramo prijavu na natječaj. Kao prioritet stavljena su parkirališna mjesta s obzirom da je veliki nedostatak, ali rebalans uvijek postoji.

Predsjednik Općinskog vijeća: Konkretno u proračunu ne stoji, stoji izgradnja Posavske s obzirom da tu ima dokumentacija.

Krunoslav Paun: Ako se ne realizira nešto od ovih građevinskih radova da se ubaci taj dio jer smatram da se to može kroz četiri godine mandata odraditi ta četiri dijela bez čekanja nekakvih natječaja i to bi bio dobar prijedlog za rebalans.

Predsjednik Općinskog vijeća: U proračunu za ovu godinu imamo 30.000,00 eura povećanje na stavki plaće za zaposlene, da li se planira nekoga dodatno zaposliti ili se planira povećanje plaća?

Antonija Aračić Radman: Nije ništa planirano, vjerojatno je razlika zato što su naše osnovice usklađene sa državnim pa je tu došlo do određenog povećanja.

Predsjednik Općinskog vijeća: Isto tako pod rashodima poslovanja općinske uprave na kraju 2025. godine imamo otplatu glavnice od 500.000,00 eura, a u planiranom proračunu za 2026. godinu nemamo nikakve planirane otplate.

Antonija Aračić Radman: Imamo, ne vidim ni ja nigdje, provjerit ću. Iz računovodstva javljaju da u proračun nije stavljen kredit zato što smo jedan dio tog kredita sada isplatili i možda ćemo morati kroz projekte još nešto vraćati pa će se rebalansom utvrditi točan iznos.

Predsjednik Općinskog vijeća: Ovdje ima aktivnosti 1003-06 stem projekt, edukacije, kultura i sportske aktivnosti za 2025. godinu je bilo 18.600,00 eura, a u ovoj godini imate 83.000,00 eura, vjerojatno nešto planirate u tom smislu.

Antonija Aračić Radman: Ove godine sredstva su se dodjeljivala puno više odnosno alokacija se mogla prijaviti puno više tako da je to skoro maksimalni iznos od tog projekta koji bi trebao biti. Osim što je prije bio sport, stem i engleski ove godine smo još stavili ples, škola sviranja, gluma i druge aktivnosti jer su bile prihvatljive.

Predsjednik Općinskog vijeća: Osnivanje Dječjeg vrtića „Vila Zvončica“ naknada za upravno vijeće 8.000,00 eura, kolike su naknade članovima upravnog vijeća?

Antonija Aračić Radman: Tu imamo povjerenstvo za zapošljavanje koje još nije plaćeno, zatim imamo upravna vijeća koja su radila u ovoj godini a nisu još plaćena tako da su ta sredstva planirana za prvi mjesec. Upravna vijeća se sastaju često znači kod svakih upisa, kod svakog odlaska na bolovanje, bilo kakve izmjene upravno vijeće je to koje donosi većinu odluka u vrtiću. Osim pet članova koje su imenovali osnivači još se trebaju imenovati dva člana zato su tu stavljeni ti troškovi, koliko će to biti to se još uvijek ne može predvidjeti zato su malo povećani.

Budući da rasprave više nije bilo, predsjednik Općinskog vijeća daje na glasovanje usvajanjeprijedlog Proračuna Općine Donji Andrijevci za 2026. godinu s projekcijama za 2027. i 2028. godinu sa svim pripadajućim prijedlozima programa od a. do h. i točku i. prijedlog Odluke o izvršenju Proračuna Općine Donji Andrijevci za 2026. godinu.

Po provedenom glasovanju utvrđujem da su od 12 nazočnih vijećnika, sa 10 glasova „ZA“ i 2 „SUZDRŽANA“ prijedlozi prihvaćeni, a Proračun Općine Donji Andrijevci za 2026. godinu s projekcijama za 2027. i 2028. godinu s pripadajućim programima od a. do h. i Odluka o izvršenju proračuna Općine Donji Andrijevci za 2026. godinu se u propisanoj formi prilažu zapisniku i čine njegov sastavni dio.

**Točka 3.**

**Prijedlog 3. izmjena i dopuna Proračuna Općine Donji Andrijevci za 2025. godinu sa svim pripadajućim prijedlozima izmjena i dopuna programa od a. do g. koji su se provodili kroz proračun i to:**

a. Prijedlog 2. izmjena i dopuna Programa građenja komunalne infrastrukture u 2025. godini

b. Prijedlog 2. izmjena i dopuna Programa održavanja komunalne infrastrukture u 2025. godini

c. Prijedlog 2. izmjena i dopuna Programa javnih potreba i potrebnih sredstava u području obrazovanja, kulturnih, sportskih i društvenih djelatnosti na području Općine Donji Andrijevci za 2025. godinu

d. Prijedlog 1. izmjena i dopuna Programa javnih potreba i potrebnih sredstava u području zdravstvene i veterinarske zaštite i zaštite okoliša na području Općine Donji Andrijevci za 2025. godinu

e. Prijedlog 2. izmjena i dopuna Programa socijalne skrbi Općine Donji Andrijevci za 2025. godinu

f. Prijedlog 2. Izmjena i dopuna Programa utroška sredstava šumskog doprinosa za 2025. godinu

g. Prijedlog izmjeni i dopunama Odluke o izvršenju proračuna Općine Donji Andrijevci za 2025. godinu

Predsjednik Općinskog vijeća otvara raspravu.

Bernarda Zrnanović: Na redovnim aktivnostima pozicija 1001 02 nabava dugotrajne imovine tu je indeks 180 povećanje troškova skoro duplo.

Antonija Aračić Radman: Uredska oprema, namještaj i komunikacijska oprema na vrtiću gdje smo morali do izlaska komisije imati vrata koja imaju tipkalo sa šifrom, zatim je tu hrvatski telekom, displej, video nadzor i to su neke od najvećih stavki zbog kojih je došlo do određenog povećanja.

Budući da rasprave više nije bilo, predsjednik Općinskog vijeća daje na glasovanje usvajanje prijedlog 3. izmjena i dopuna Proračuna Općine Donji Andrijevci za 2025. godinu sa svim pripadajućim prijedlozima programa od a. do g.

Po provedenom glasovanju utvrđujem da su od 12 nazočnih vijećnika, sa 10 glasova „ZA“ i 2 „SUZDRŽANA“ prijedlozi prihvaćeni , a 3. izmjena i dopuna Proračuna općine Donji Andrijevci za 2025. godinu sa svim pripadajućim programima od a. do g. se u propisanoj formi prilaže zapisniku i čini njego sastavni dio.

**Točka 5.**

**Razno**

Predsjednik Općinskog vijeća: Na kraju godine svima se zahvaljujem na odazivu na sjednice vijeća, na konstruktivnom radu i čestitam svima Božić i sretnu Novu godinu.

Vedran Gavran, općinski načelnik: Pridružujem se lijepim željama i čestitkama predsjednika vijeća.

Ovim je dnevni red 7. sjednice Općinskog vijeća iscrpljen i sjednica je zaključena u 19,00 sati.

Zapisnik sastavila PREDSJEDNIK OPĆINSKOG

Katica Miletić VIJEĆA

Marin Degmečić

Klasa: 024-01/25-01/28

Urbroj: 2178-4-25-1

Donji Andrijevci, 22.12.2025.