Na temelju članka 119. Zakona o proračunu („Narodne novine“ broj 144/21) i članka 29. Statuta Općine Donji Andrijevci („Službeni vjesnik Brodsko – posavske županije'' broj 8/21 i 17/22), Općinsko vijeće Općine Donji Andrijevci na 8. sjednici održanoj 17.2.2026. godine, donosi

**ODLUKU**

**o prekoračenju po transakcijskom računu**

**Općine Donji Andrijevci**

Članak 1.

Ovom Odlukom odobrava se Općini Donji Andrijevci (u daljnjem tekstu: Odluka) prekoračenje po transakcijskom računu Općine Donji Andrijevci u iznosu do 450.000,00 eura kod Privredne banke Zagreb d.d. na rok do 12 (dvanaest) mjeseci.

Članak 2.

Općina Donji Andrijevci zadužit će se pod sljedećim uvjetima:

|  |  |
| --- | --- |
| Iznos kredita: | Do 450.000,00 EUR |
| Vrsta kredita: | Prekoračenje po transakcijskom računu |
| Kamatna stopa: | Promjenjiva, 0,67 % postotnih poena + jednomjesečni Euribor |
| Naknada za obradu zahtjeva: | Za obradu zahtjeva – bez naknade  Za odobrenje – 0,30 % od iznosa kredita jednokratno do iznosa kredita  Za rezervaciju sredstava – bez naknade |
| Rok povrata: | 1 godina |
| Osiguranje kredita: | 1 zadužnica Korisnika kredita |

Članak 3.

Prekoračenje po transakcijskom računu koristiti će se za premošćivanje jaza nastalog zbog različite dinamike priljeva sredstava i dospijeća obveza proračuna Općine Donji Andrijevci za financiranje projekta iz EU sredstava i državnog proračuna.

Članak 4.

Ovlašćuje se općinski načelnik Općine Donji Andrijevci da zaključi Ugovor o prekoračenju po transakcijskom računu u Privrednoj banci Zagreb d.d..

Članak 5.

Ova Odluka stupa na snagu osmog dana od dana objave u „Službenom vjesniku Brodsko – posavske županije''.

**OPĆINA DONJI ANDRIJEVCI**

**OPĆINSKO VIJEĆE**

**PREDJEDNIK**

**OPĆINSKOG VIJEĆA**

Marin Degmečić

KLASA: 400-01/26-04/

URBROJ: 2178-4-26-

Donji Andrijevci, 17.2.2026.

**DOSTAVITI:**

1. Službeni vjesnik Brodsko – posavske županije
2. Uredniku internetske stranice Općine Donji Andrijevci
3. Privredna banka Zagreb d.d.
4. Općinski načelnik
5. Jedinstveni upravni odjel
6. Dosje zapisnika
7. Pismohrana